વાત જાણે એમ હતી કે,પાર્થ પ્રકાશનાં માલિક રસિકભાઇ સમીરનાં મામા થતા હતાં.અઢાર વર્ષની લેખિકાનો પરિચય સમીરે એના રસિકમામા સાથે કરાવ્યો હતો.કદી પણ પુસ્તકોને હાથ ના લગાડનાર સમીરે પહેલીવાર અનુપમાની કૃતિ વાંચી હતી.તે દિવસથી સમીરને લાગ્યુ હતું કે એન્જિનયરિંગની દુનિયા સિવાય એક એવી દુનિયા છે,જેમાં હયુમન એન્જિનયરિંગ નામનું નવું પરિમાણ છે.માનવીઓનાં મગજનું અક્ષરો થકી લાગણી અને ભાવનાઓનું પ્રોડકશન કરતું હયુમન એન્જિનયરિંગ એટલે લેખન.